ULTIMATE Date Night # 8 - INTIEM
Welkom by # 8 in ons reeks van ULTIMATE Date Nights!
Het jy dalk verlede week se date night gemis? Moenie bekommerd wees nie, hier is die skakel: https://intiem.co.za/ultimate-date-night-nr7
Ultimate Date Night # 8 OPSIE 1
Ultimate Date Night # 8 OPSIE 2
1. Ultimate Date Night # 8 OPSIE 1
'n Bederfie… vir hom of vir haar…
Die week is dit OF manlief OF vroulief se beurt om die bederfwerk te doen…Om te bepaal wie die week in beheer van "date night" beplanning gaan wees, speel 3 rondes van "rock, paper, scissors". Beste uit 3 wen en word die week bederf!
Die persoon wat die bederfwerk doen, se takies is as volg: Tap vir jou maat 'n lekker skuimbad (met kerse en al) en begin deur hul rug lekker te was! Volg dit met 'n heerlike voet- en rugmassering met lekker olies – maak seker die "spa" is mooi opgemaak met sagte beligting, warm kombersies en mooi musiek! Bederf jou maat met alles waarvan hy/sy hou – 'n Paar van hul gunsteling peuselhappies voor die ontspannende massering, met 'n CD van hul gunsteling "band" in die agtergrond sal vir jou 120 punte op die liefdesskaal beteken!
2. Ultimate Date Night # 8 OPSIE 2
Romanties of aksie?
Soortgelyk aan opsie 1, is dit weer net een van julle wat die bederfwerk gaan doen, en die ander persoon gaan lekker ontspan! Speel weereens 3 rondes van "rock, paper, scissors". Beste uit 3 wen en word die week bederf!
Dis "Movie Night"! As vroulief die wenner van die 3 rondtes "rock, paper, scissors" is, is dit die week haar keuse om die flieks (ten minste 2!) te kies. Of dalk sommer 3 of 4 episodes van haar gunsteling reeks…. As manlief gewen het, is dit sy keuse! Onthou die springmielies en al jou maat se gunsteling happies en kyk saam met hom/haar die dvd/video/"series" van hul keuse… En as jou maat dalk vra vir 'n voet massering so halfpad deur… die antwoord is "ja"…
Liefie, wanneer is dit weer was-dag?
Is julle slaapkamer jul "go to" plekkie vir 'n witwarm aand? Wonderlik. Maar nie as dit elke keer op dieselfde plek en selfde manier is nie! Hierdie week se "nagereg" is so bietjie opwinding! Probeer 'n posisie wat julle nog nooit probeer het nie. Of is daar dalk 'n vertrek wat julle nog van die lysie wil afmerk? Wat van bo op die tuimeldroeër? Julle sal met nuwe oë na "was-dag" begin kyk….
#WitWarmWenk – Moenie in roetine vasgevang word nie! Daar is 'n baie fyn lyn tussen voorspelbaar en vervelig. Verras jou maat so nou en dan! Koffie in die bed, dalk 'n piekniek in die tuin, of selfs net 'n lekker warm bad na 'n lang dag. Dis die klein dingetjies wat die grootste verskil kan maak!